
YELOD DEGMÄLID 
NÜM 6 YULUL 2006 (Pads 49 jü 56). 


O Volapükaflens Valöpo! 


Su pad 54 kanols reidön konoti votik fa hiel Jorge Luis Borges, 
sevabo: „Bukemöp di Babel,” fa hiel Sergio Meira petradutöl. 


Mutob koefön, das no äkotenob dö geb vödas „bukemöp” e 
bukemöpan” pla vöds kösömikum : „bukem” e bukeman,” ab flen Meira 
ekleiliikom oki medü küpets sököl: 


„Ven ätradutob vödemi ela Borges, äzogob, ibä vöds bofik jinons 
gudiks. Ameditob dö vóds at, ed átikob: if suemob gudiko disti vii ons, tán 
bukem = konlet bukas; bukemöp = top, spad (cem, lecem, bumot) kö topon 
bukem. Jenöfo suvo fikulos ad sludön in vòdems difik, va tefos topi, u te 
konleti, ibä bofiks suvo pótons. Ab in vódem ela Borges, ájinos lü ob, das 
leigod ko Leval sinifon, das top binon tikamagot veütikum. Ätikob: EI 
Borges vilom penön bosi dö Bukemöp (= Leval), kel ninädon Bukemi (= 
konlet bukas) lelölöfik, lü kel dutons buks mögik valik. Bukemöp (= Leval) 
labon i binodi spadik (mällienik), kel no sekidon tikaviko de jenöfot, das 
ninädon bukis (Bukemi). Kodü atos esludob ad gebön vödi: Bukemóp, e no 
vödi: Bukem. 


Äzogob i dö vöd, keli mutoy gebön ad sinifön: men, kel lödon in 
Bukemöp. — El Borges (kel àbinom id om bukeman) nendoto àvilom gebön 
magi bukemana, sevabo: mena, Xel vobon me bukem as metafor pro men in 
valem. Du àmeditob dö atos, ätikob, das ba binosòv nitedil ad gebön vòdi: 
bukemöpan, bi no binon kösömik, ad tikön otüpo dö bukeman (utan, el vobon 
in bukemöp, me bukem) e dö lödan bukemöpa - kelos nomiko no dabinon 
(kin vilonöv-li lödön in bukemöp?) Ab sio dabinon in Leval at, fa el Borges 
pedatiköl, „bukemöpans” kels binons lödans bukemöpa, ab kels no zesüdiko 
vobons me buks. Äjinos obe, das Volapüko vód: „bukemöpan” igo 
gudikumo malon stadi at, ka vód: „bibliotecario” Spanyänapükik, > pad 56 













VII:50:2006 
LAB_GRETIKUN 


In lekev zänodü soalöf fota hihärmit älödom. Abinom bäldik 
dub lifadels mödik, kibäldotik äbinom nek àsevon, ed ilödom us dú 
lunúp, kilunüpiko i no esevoy. Dü nifüp e dú hitüp àblibom us, ed 
äjinos, ásva no àsevom lifamodi votik. Ninú lekev äbi bed labü 
bledem grúnik e musk; us i tab binü boad grobiko picöpöl ästanon, 
e diled bimastama jonidon ad stul. Zuo us i cafed älagon sus ston 
plenöfik, kel pägebon as filatop. Vataluflad e skals taimik äbinons 
in spadül. Reto nos ädabinon us. 








Steböp ätopon su bel geilik, e härmit ämutom vegòn ve veg 
lunik à dilo no pikulól, ven änexänom de bel ad ramenón nulüdoti 
pöfädik oka. Äbinos vo töbikum ad rivön lekevi de fälid; lödöps 
valik pöpa àtopons speariko dono in vilagüls anik. Ab mens se 
topäd et ilasumons, to veg töbiko begolovik, kösömi ad visitön 
härmiti, if pädrefons dub kuds e dot. 


Seimna vom yunik äbegrämof vegi lü lekev. Skin ofa äbinon 
flifädik, e herem dofik äfremon bundanöfiko e vefiko logodi ofik. 


„O fat!" äsagof, „län obik vesetikon dub ledesir lü läb. 
Binob yunik, e sevob, das läb gretik dabinon pro ob. Ab ai mofugon 
de ob, e lif vedon tu miserabik, tu pöfädik. Logob äsvo in fag läbi 
oba, e sevob, das, if kanoböv te rivön oni, val ovotikonöv sunädiko; 
lif pöfädik tàno ovedonöv gretik, liegik ä jönik. E nu ledesir obik 
binon so gretik, das vesetükon nàmis oba. Ofat! kisi odunob-li ad 
dagetón lábi?” 

Hármit ágespikom: ,Utos, kelos binonóv láb pro ol, ol okanol 
te dagetón dub dunón negiti. Ab utos, kelos padageton me negit, no 
vedon läb. Sekü kod at, mutol klemón utosi, dö kelos sevol, das 
obinosóv láb ola.” 


Vom ágespikof: „No kanob klemón. Láb obik plu völadon 
pro ob, ka lif.” 


Ed ägüflekof spidiko oki, ed ägegolof vifiko lü plen pibelödöl. 


(Reti konota at kanols reidön su pad látik) 





VII:51:2006 


COGS LIREYÄNIK FA HIEL JOHN REDGWELL PESEDÖLS 





OBIKAF UD OLIKAF-LI? 


Farmans tel Lireyänik iremoms jipis tel. Balan farmanas 
äsagom votikane : ,Kimodo osevobs, kin onas binon obikaf e kin binon 
olikaf?” 


Votikan ágespikom: „Odekötob lògi bal jipa obik.” Seko 
osevobs, das jip labú lögs te kils binon obikaf.” 


Àdunom atosi, ab dú neit jip labú lógs kil ádebeiton lógi bal jipa 
votik. 


Gódo balan farmanas, logólo utosi, kelos ijenos, äsagom 
votikane: „Kimodo osevobs nu, jip kinik binon-li obikaf e kin binon-li 
olikaf?” 


Votikan ágespikom dönu : „Odekötob lögi nog bali jipa. Jip 
labú lógs te tels obinon obikaf.” 


Ädunom atosi, ab dü neit jip labú lögs tel ädebeiton lögi bal jipa 
votik; sekü atos, jips bofik àlabons nu lògis te telis. 


Din at älaidulon jús jips bofik iperons lògis alik. 
Tàno balan farmanas àsagom : „Kisi odunobs-li anu7" 


Votikan ágespikom : „Ekö tikamagot gudik! Ob olabob jipi 
blägik, ed ol, labolös jipi vietik!” 


TÄV LÜ SOL 


Un yel 1969, Lamerikánans àsedons manis lü mun. | Lireyänans 
anunons, das ósedons manis lü sol. Ven ek ásagon ones, das atos 
öbinos nemögik, bi sol binon médo tu hitik, ägespikons: „Atos no binos 
säkäd - ovegobs neito!” 


CILS KÄPTENA GRANT (fa Jules Verne) (2) 























VI1:54:2006 


BUREMÒP DI BABEL 
Ea hiel Jorge Luís Borges 


Dub lekan at dalol lelogedön cenis tonatas 23 . . . (Kopav 
Glumaladála, dil 2, bagaf Il, mem (IV) 





Leval (keli votikans nemons Bukemöpi) binädon me mödot 
nefümik, ba nenfinik, lecemas mällienik, labú lutamafonáds gretik in 
zán, pazúóls dub stutöm lövikün. Dese màllien alseimik logädons 
teads bapik e lópik; nenfiniko. Dilam lecemas binon necenöl. 
Bukaboeds teldeg, mó bukaboeds lunik lul a flan, tegons flanis valik, 
pläamü tel; geil onsik, kel binon ut teada, tóbo pluon uti bukemópan 
zánedik. Bal flanas livik dugon lü klünacem nabik, kel labon miedi ko 
lecem votik, sümik ad balid e ad valiks. Detü e nedetü klünacem 
dabinons cemils tel. In bal mögos ad slipön stanölo; in votik, ad 
kotenúkón koapaneodotis. Is binon i tridem skrubätik, kel xänon ä 
nexànon ini fag. In klünacem dabinon i lok, kel fiediko telon jinis. 
Mens kósómons ad kludón de lok at, das Bukemöp no binon nenfinik (if 
binonóv-la, kikodo-li telam luspetik at?); ob buúkob ad drimón, das 
platots nidik magons á promons nenfini . . . Lit kömon de fluks glöpik 
semik, kels labons nemi ,lampad”. Tel dabinons in mällien alik. Lit, 
kel stralon de ons, binon nesaidik, nestopöl. 





Äs mens valik Bukemöpa, ätävob dü yunüp obik; äpilgrimob, 
buki äsukölo, ba lised bukalisedas; nü logs obik ya tio no kanons 
letuvön utosi, kelosi penob; primob ad deadön mö liöls nemödik de 
mällien, kö pämotob. Pos deadam obik, no odefons nams miserik, kels 
ojedons obi love stutöm; sepül obik obinon lut nenstaböfik; koap obik 
ofalon lunúpo ed opuridikon àd osoluon in vien pojenüköl dub fal, kel 
binon nenfinik. Stetob, das Bukemöp binon nefiniköl. Dialimans 
lesagons, das cems mällienik binons fom zesüdik à nevitovik spada 
leverik u, nemuiko, klienála obsik tefü spad. Blöfädons, das cems kil- 
u lullieniks binons nefomäloviks. (Müsterans sagons, das stäat 
sávealon ones cemi sirkófik e buk sirköfik gretik labú tanäd yümöfik, 
nenropik, kel bezügolon völis valik; ab temun onas binon 
nekonfidabik; vöds onas, telplánoviks. Buk sirköfik at binon God). 
Saidosös obe nu ad dönuön seti klatädik: Bukemöp binon glöp, kela 
zän kuratik binon mällien alik, e kela züot binon nelügolovik. 


VIL:55:2006 


Baiádú vól alik málliena alik binons bukaboeds lul; bukaboed 
alik kipádon bukis otfomátik kildegtel; buk alik binádon me pads 
foltumdeg; pad alik, me kedets foldeg; kedet alik, me tonats blágik 
jóldeg. Dabinons tonats i su tanád bukas; tonats at no plänons u 
büosagons utosi, kelosi sagons pads. Sevob, das neyümöf at, 
pasetatimo, ájinon klánófiko. Bü bespik tuvedota (kela letüv, to seks 
lelügik ona, binon ba cifajenot jenava), vilob mebön xiomis anik. 


Balid: Bukemöp dabinon ab aeterno. Tefü verat at, kela sek 
nemedik binon laidüp fütürik vola, tikäl nonik kanon dotön. Men, 
bukemöpan döfik, kanon binön vob fäda, u demiurgas badälik; leval, 
labú konlet lejönik oka bukaboedas, toumas rätöfik, tridemas nenfenik 
pro távan e jiedópas pro bukemöpan seadól, kanon binön te levob 
goda. Ad sienön fagoti, kel dabinon vü godälikos e menätikos, saidos 
ad leigodön malis dremöl grobik at, kelis nam fibik oba penülon su pads 
vietik pö bukaprim, ko tonats noganik nina: kleiliks, jöniks, blägiküns, 
nezüpädoviko gemagöfiks. 


Telid: num malas lotografik binon teldeglul. (1) Fümükam 
jenöfota at ädälon, bü yels kiltum, ad mobön teorodi valemik Bukemöpa 
e ad tuvedön kotenükölo säkädi, keli niludam nonik iletuvon: natàli 
nenfomik à kaotik bukas. Bal, keli fat obik àlogom in màllien ziläka 
deglul-züldegfol, ábinádon me tonats M C V badáliko pidönuöls de 
kedet balid jü lätik. Votik (suvo pakonsultöl in ziläk at) binon labüren 
balugik tonatas, ab su pad til sagon: „o tim piramids ola”. Ya 
sevoy: pro kedet bal reidovik u set suemovik, dabinons liöls binü 
nebaiton nesiämik, vödamigs nensinifik e kaot. (Seivob topädi groböfik, 
kelas bukemöpans iklemons kösömoti lukredik à vaniki sinifisuka in 
buks, kelosi leigodons ko sinifisuk in drims u in namaliens kaotik. 
Lekoefons, das datuvans penama äsümädons malis natöfik teldeglul, 
ab jelodons lecedi, das jenöfot at binon vilädik, e das buks sinifons 
nosi in its. Lesag at, Asa ologobs, no binon lölöfiko dobik.) 


(Ea hiel S. Meira petradutöl) 
0008000000000 





KONSÄLANS NO AI GUDIKS! 
Neai pólob - binons konsálans obik, kels labons privilegi at! 





Pos yel bal ästanof dönu lä kev härmita. 


„O fat!” äsagof, ágidetol. Lab obik äkanon te padagetón me 
dun negita. E nu negit et ejenon, ed utosi, kelos öbinonöv läb obik, 
nu dalabob. Ab i binos bisarik, das ägidetol dö atos, das nu no plu 
binos läb.” 


Bäldikan änuton seiliko ä glumiko, ab no äspikom. 
„O fat!” vom äfövof, „läb veratik Ufo no dabinon-li pro ob?” 


I nu man bäldik no ágespikom me vöd bal. Älemufom te 
kapi gedik oka, ed älogom ini fag, äsva äsukom us gespiki ad säk 
voma. Täno älemufom kapi, e vom äsuemof omi. 


„Tän kluo no vólados ad lailifón,” äsagof, e ton vóga yunófik 
ofik ábinon, ásva ikrákon. Süpo äsümedof vom fenikún.  Avilof 
mogolón, ab hármit ämalom ofe ad blibön. 


„Bos dabinon, kel plu vóladon ka läb,” äsagom nevifiko, 
„edefugob de vol e de mens ad dagetön osi: utosi, kel nefóro 
nosikon : púd.” 


„Püd,” ädönuof nog balna vom ti nentikiko, ed äläükof lü 
atos: „Sagolös, o fat! lio dagetoy-li püdi somik?” 


„Balan muton duinön sakrifoti gretik,” bäldikan ägespikom, 
„votan muton komipön me komip fikulik, e kilidan muton polön fledi 
vetik. Obs valik, vó! mutobs lobedón e sufodön ma vògot in ninäl 
obas.” 

Ven yel nog bal ipasetikon, ästanof dónu fo lekev härmita. 


„O fat!” àsagof, „dönu ägidetol. Eduinob sakrifoti, ed 
edalilob vögoti in ninäl oba. Läbi no plu sukob, etuvob püdi!” 


III UI PPU PY Y Y 


bi muton sinifön: „lödani,” ab otüpo nog sümön ad „voban” (bukeman). 
Kodü atos esludob ad gebön i vòdi at.” 


Ga Ladsfi Kür sebo 


